অনুবাদ আয়োজন অনুবাদকদের আড্ডা
অনুবাদক ফরহাদ হোসেন মাসুম
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda
কল্পনা করুন...
তাপমাত্রা বেড়ে দাঁড়িয়েছে ১২০ ডিগ্রি ফারেনহাইটে।
সূর্য, হাওয়া, আর ধুলোর হাত থেকে কোনো নিস্তার নেই।
এমন এক জগতের কথা ভাবুন, যেখানে বলতে গেলে কোনো খাবার বা পানি নেই।
এমনই অবস্থা আমাদের গ্রহটার স্থলভাগের এক-তৃতীয়াংশের।
এখানে বাঁচতে হলে চাই টিকে থাকার সর্বোচ্চ দক্ষতা।
এটা পৃথিবীর সবচেয়ে পুরনো মরুভূমি।
নামিব, দক্ষিণ-পশ্চিম আফ্রিকা।
এটা ৫৫ মিলিয়ন বছর ধরেই শুষ্ক।
শিকারীদের জীবন এখানেই সবচেয়ে কঠিন।
সিংহের দল, অল্প কিছু প্রাণীদের অন্যতম, যারা এই মরুভূমির উত্তাপ সহ্য করে।
এবং পানির অভাবও।
এখানে শিকার করার একটা মহা সমস্যা আছে।
অরিক্সের দল।
২০ মাইলের মধ্যে একমাত্র শিকার।
এখানে, আড়াল নেয়ার মত কিছুই নেই।
সোজাসাপ্টা ধাওয়ার ব্যাপার!
ওরা ব্যর্থ হলো। প্রত্যেকটা ব্যর্থতা ওদেরকে প্রকট ক্ষুধার রাস্তায় ঠেলে দেয়।
পর্যাপ্ত খাবারের জন্য ওরা সুইজারল্যান্ডের সমান এলাকা চষে বেড়ায়।
৩ দিন এবং ১০০ মাইল পর!
এখনো, কোনো শিকার জোটেনি।
খুব হতাশাজনক সময়।
শুষ্ক নদীতল! তাদের রাজ্যের সীমানা।
এখানে শুধু জিরাফই আছে।
কিন্তু এই এক টনের দানব সিংহকে মেরে ফেলতে পারে...
...শুধু একটা লাথি দিয়েই।
সিংহরা এরকম বিপদজনক শিকার খুব একটা করে না।
কিন্তু এই দলটার খাবার না হলে আর চলছে না।
সফল হতে হলে পুরো দলকেই একসাথে কাজ করতে হবে।
দুটো সিংহী ধাওয়াতে নেতৃত্ব দিচ্ছে।
অন্যরা লক্ষ্য রাখছে, যাতে পালাতে না পারে।
জিরাফ গতি আর সহনশীলতা দিয়ে দলকে পেছনে ফেলতে পারবে।
কিন্তু ওকে একটা ফাঁদের দিকে নিয়ে যাওয়া হচ্ছে।
সামনে, গুরু সিংহী অপেক্ষা করছে।
সব ওর ওপর নির্ভর করছে।
সিংহদের বেশির ভাগ শিকারই ব্যর্থ হয়।
কিন্তু সবচেয়ে বেশি ব্যর্থ হয় মরুভূমির সিংহগুলো।
আবারো, দলটিকে অন্বেষণে নেমে পড়তে হলো।
মাঝে মাঝে মরুভূমিতেও বৃষ্টি হয়।
আমেরিকার পশ্চিমাঞ্চলে, ঝড় আসে ব্যাপক শক্তি নিয়ে।
দশ মাস খরার পরে কয়েক মিলিয়ন টন পানি...
...ঝরে পড়ে এক ঘণ্টার মধ্যেই।
অনেক মিলিয়ন বছর ধরে বালু আর পাথরমিশ্রিত স্রোত...
...কঠিন পাথর চিরে প্রণালী তৈরি করেছে।
সল্ট গিরিখাত, ১৫০ ফুট গভীর।
কোথাও কোথাও এই গিরিখাতগুলো চওড়া হতে হতে...
...ওদের মাঝের জমি সমান হয়ে গেছে, অথবা নিঃসঙ্গ চূড়ার মত হয়ে গেছে।
পৃথিবীর অন্যতম নাটকীয় প্রান্তর তৈরি হয়েছে এখানে।
বৃষ্টি হয়তো অনেক আগেই চলে গেছে, কিন্তু পানি আছে এখানে।
লুকিয়ে আছে মরুভূমির বিশেষজ্ঞ উদ্ভিদের কোষকলাতে।
ক্যাকটাস শুধু আমেরিকার মরুভূমিতেই পাওয়া যায়।
ক্যাকটাই = ক্যাকটাসের বহুবচন
ওরা সবাই পানি সংগ্রহ করে, স্ফীত কাণ্ডে রেখে দেয়...
...আর সেটাকে কাঁটার বেড়া দিয়ে পাহারা দেয়।
ওরা এতোই দক্ষ যে এই মরুভূমিতে ওদেরই রাজত্ব।
কিন্তু কাঁটার এই বন এখানকার প্রাণীদের জন্য সমস্যার কারণ।
হ্যারিস বাজপাখি।
এটা বিশেষ কৌশল অবলম্বন করে ক্যাকটাসের মধ্যে শিকার করতে শিখেছে।
ভূমি কাঠবেড়ালী।
শিকার!
বিপদের প্রথম ইশারাতেই ওরা কাঁটার নিরাপত্তায় চলে যায়।
কিন্তু বাজপাখি একটা কৌশল করে ওদেরকে বাইরে নিয়ে আসে।
এরাই একমাত্র শিকারী পাখি যারা দলবদ্ধ হয়ে শিকার করে।
নির্দিষ্ট বিন্যাস অবলম্বন করে এরা শিকারকে খোলা স্থানে আনতে চেষ্টা করে।
কিন্তু এই কাঠবেড়ালীর নড়ার নামগন্ধ নেই।
তাই, এবার বাজপাখিরা অন্বেষণ শুরু করলো...
...পায়ে হেঁটে।
সব দিক থেকে ঘিরে ফেলছে।
খুব দ্রুতই মুক্তির সকল পথ বন্ধ হয়ে গেলো।
কাঠবেড়ালী এখন কোণঠাসা!
এই মরুভূমির প্রায় সব গাছেই থাকা কাঁটাগুলো অনেক প্রাণীকেই নিরাপত্তা এবং আশ্রয় দেয়।
তাহলে এই গাছে লাশ ঝুলছে কেন?
কোন ধরনের প্রাণী এমন বীভৎস দৃশ্যের জন্য দায়ী?
রহস্যময় খুনীর আনাগোণা এই মরুভূমিতে!
একটা কসাই পাখি!
এই ছোট্টো গানপাখি (সং বার্ড) কাঁটাগুলোকে কসাইয়ের আংটার মত ব্যবহার করে।
শিকারকে ঝুলিয়ে মাংস খুলে নেয়।
ওর বাচ্চাও আছে, তাই কাঁটাগুলো ভাঁড়ার হিসেবেও কাজ করে।
ও অনেক সপ্তাহ ধরেই জমাচ্ছে এগুলো।
ঝুলিয়ে রাখলে মাটির লাশখেকোরা নাগাল পাবে না।
এতে নিশ্চিত হলো যে বাচ্চারা অভুক্ত থাকবে না।
বেশ চালাকি করে মরুভূমির সুদিনগুলোকে লম্বা করে নিলো কিন্তু!
একটু ঘিনঘিনে যদিও!
কিছু মরুভূমি এতই শুষ্ক যে এখানে কোনো উদ্ভিদই দেখা যায় না।
তবু এমন জায়গাগুলোও পাল্টে যেতে পারে, কয়েকদিনের মধ্যেই।
পেরুর মরুভূমি পৃথিবীর সবচেয়ে শুষ্কগুলোর মধ্যে অন্যতম।
কিন্তু একটু পানি ঢালুন!
যেসব গাছ মাসের পর মাস ঘুমিয়ে ছিলো, সেগুলোও প্রাণের ছোঁয়া পাবে।
যখন মরুভূমি হঠাৎ সবুজে ছেয়ে যায়...
...তখন সবচেয়ে বিষণ্ণ জায়গাও গুঞ্জনে ছেয়ে যায়।
আর মরুভূমির এই শ্যামলিমার ঝোপে কোপ মারতে কেউই এতোটা দক্ষ না...
...যতটা দক্ষ পঙ্গপাল।
মাদাগাস্কারের শুষ্ক দক্ষিণ-পশ্চিমে গত কয়েক বছরের মধ্যে সর্বোচ্চ বৃষ্টিপাত হয়েছে।
এখন একটা বাহিনী নেমে পড়েছে, ওরা নতুন ঘাসের গন্ধ পেয়েছে।
পোকাগুলো সাধারণত একাই থাকে।
কিন্তু যখন খাবার এভাবে বেড়ে যায়, তখন ওরা একত্রিত হয়। অদম্য গতিতে...
...সামনে যা পায়, সবই গ্রাস করে ফেলে।
অবশ্য এই ধ্বংসলীলা আরো ভয়াবহ রুপ ধারণ করবে।
পঙ্গপাল প্রাপ্তবয়স্ক হয়ে ডানা মেলবে।
পরিস্থিতি যখন এতোই অনুকূল...
...তখন বৃদ্ধির গতি স্বাভাবিকের চেয়ে তিন গুণ হয়ে যায়।
এখন ওরা সবচেয়ে আগ্রাসী।
ডানা মেললো, তো আকাশটাও তাদের।
ডানা মেলার পর পঙ্গপাল দিনে ৬০ মাইলের বেশি ভ্রমণ করতে পারে...
...এবং নতুন খাবার জায়গা খুঁজতে পারে।
এরকম ব্যাপক ঝাঁক হয়তো দশকে একবার আসে।
এই ঝাঁকটা প্রায় ২০০ বর্গমাইল জুড়ে আছে।
আর এতে আছে প্রায় ৭ বিলিয়ন (৭০০ কোটি) পঙ্গপাল।
এরা এক দিনে ৪০ হাজার টন খাবার সাবাড় করে ফেলে।
জমিকে এত দ্রুত আর এভাবে উদ্ভিদশূন্য করতে পঙ্গপালের জুড়ি নেই।
খাবার শেষ হয়ে গেলে পুরো বাহিনীটাই মারা যাবে।
অবশ্য ততক্ষণে এলাকাটা ধ্বংস হয়ে যাবে।
মাটি ধরে রাখার মত কোনো উদ্ভিদ না থাকার ফলে সেটা ধুলো হয়ে উড়ে যায়।
এই বিরান ভূমি এখন প্রকৃতির করুণার পাত্র।
সূর্যের তাপে দগ্ধ হয়ে, বালির আঘাতে বিক্ষত হয়ে...
...মরুভূমির শিলাগুলো অদ্ভুত বহির্জাগতিক আকৃতি ধারণ করে।
এই শিলাময় মরুভূমির হয়তো চোখ ধাঁধানো সৌন্দর্য আছে...
...কিন্তু এতটা বিরান অবস্থায় খুব কম প্রাণই টিকতে পারে।
অনেক প্রাণীর জন্যেই এই প্রতিকূল পরিবেশে টিকে থাকার একমাত্র রাস্তা হচ্ছে...
... রাস্তা মাপা।
কালাহারিতে, স্বল্প বৃষ্টির ফলে শুষ্ক মৌসুম চলছে।
খাবার আর পানি, দুটোই মারাত্মকভাবে কমে যাচ্ছে।
এই জেব্রাগুলোর প্রস্থানের সময় এসে গেছে।
এতো দীর্ঘ স্থলযাত্রা আফ্রিকার আর কোনো স্তন্যপায়ীই করে না।
এরা রওনা হয়েছে দূরবর্তী বৃষ্টির গন্ধ পেয়ে।
খরা তীব্র হয়ে গেলে মরুভূমির হাতিদেরকেও দীর্ঘ যাত্রায় রওনা করতে হয়।
পানির খোঁজ করতে হয়।
বয়স্ক মাদী হাতিগুলো মনে রাখে, তীব্র খরার সময়েও কোথায় পানি থাকতে পারে।
মাঝে মাঝে ওরা দলকে এমন জলাধারে নিয়ে যায়, যেখানে হয়তো কয়েক দশকেও যাওয়া হয়নি।
এই জেব্রাগুলো তাদের যাত্রাপথের প্রায় শেষদিকে।
ওরা আসছিলো এই জিনিসটার খোঁজে।
দুষ্প্রাপ্য একটা জলাধার।
মরুভূমিতে বেশির ভাগ জলাধারই ক্ষণস্থায়ী।
বৃষ্টি হলে আসে, আবার জলদিই মিলিয়ে যায়।
প্রাণীরা এখানে অনেক মাইল পথ পাড়ি দিয়ে এসেছে।
এই জায়গায় বেশিক্ষণ থাকাটাও বিপদজনক।
৬০ মাইল দূরে, মরুভূমির গভীরে...
স্যান্ডগ্রাউজের (Sandgrouse) ছানা ফুটছে।
এখানে থাকাটা ওদের জন্য নিরাপদ।
কিন্তু পানি থেকে এতোটা দূরে থাকাও ঝুঁকিপূর্ণ।
শুধু মা আছেন, ছায়া দেবার জন্য।
যদি পানি না পাওয়া যায়, ওরা মারা যাবে কয়েক ঘণ্টার মধ্যেই।
একমাত্র আশা - তাদের বাবা।
প্রত্যেক সকালে সে ১২০ মাইল আসাযাওয়া করে...
...পরিবারের জন্য পানি নিয়ে আসে।
মরুভূমির সবখান থেকে গ্রাউজেরা এই মরুদ্যানে আসে।
ঝাঁক বেঁধে আসে।
আর এটা জরুরি।
একতাই বল!
নর পাখি নিজের তৃষ্ণা নিবারণ করে, কিন্তু বাচ্চাদের জন্যেও নেয়া দরকার।
বিশেষভাবে অভিযোজিত বক্ষপালক দিয়ে সে তুলোর মত পানি শুষে নিতে পারে।
কিন্তু এতে সময় লাগে।
এবং সে বিপদে আছে।
গস-বাজ (Goshawk)!
এখানে স্যান্ডগ্রাউজই ওদের মূল শিকার।
বারবার নর স্যান্ডগ্রাউজগুলো নিজেদের প্রাণ বিপন্ন করে...
...যাতে বাচ্চাদের জন্য পানি নেয়া যায়।
এজন্যেই স্যান্ডগ্রাউজেরা এত দূরে বাসা বাঁধে।
অবশেষে, যতটুকু সম্ভব, ততটুকু পানি শুষে নিয়েছে সে।
নিজের ওজনের এক চতুর্থাংশ পানি নিয়ে, এবার সে বাড়ি যেতে পারবে।
সে এসেছে, একদম সময়মত।
সে ছানাদেরকে প্রথমবারের মত পানির স্বাদ দেবে।
কিন্তু ওকে এই বিপদসংকুল ভ্রমণ করতে হবে প্রতিদিন, আগামী দুই মাস...
...যতদিন না ছানাগুলো নিজে উড়ে জলাধার পর্যন্ত যেতে পারছে।
জুলাই, নেভাডা'র মরুভূমি, যুক্তরাষ্ট্রের পশ্চিমাংশ।
বছরের সবচেয়ে উত্তপ্ত সময়।
বুনো ঘোড়ার দল, মাসট্যাংগুলো...
...আশেপাশের শেষ জলাধারের কাছে জড়ো হচ্ছে।
এখানে পানি শুধু তৃষ্ণা নিবারণের উপায়ই নয়...
...ক্ষমতার উৎসও বটে।
যদি কোনো স্ট্যালিয়ন পানির কর্তৃত্ব নিতে পারে...
...তাহলে সে পুরো দলের সব মাদীর সাথে প্রজননের অধিকার পাবে।
তাই স্ট্যালিয়নরা এই জলাশয় দখলে রাখার চেষ্টা করে।
অন্য দাবিদার কাছেধারে এলে হটিয়ে দেয়।
অচেনা একজন!
ও দশ মাইল পেরিয়ে এখানে এসেছে।
কারণ, ওখানকার জলাশয় শুকিয়ে কাঠ হয়ে গেছে।
সাথে ওর মাদী ঘোড়াগুলোও এসেছে।
ওদেরকে পানি দিতে না পারলে ওরাও সাদা স্ট্যালিয়নের কাছে চলে যাবে...
...যে এখন জলাশয়ের কর্তৃত্বে আছে।
ওকে লড়াই করতে হবে।
যে হারবে, সে সবই হারাবে।
পা বা চোয়াল ভাঙার মানে ধীর এবং যন্ত্রণাদায়ক মৃত্যু।
লাথিটা লাগলো না, খেলা এখানেই শেষ।
নতুন দাবিদার জিতে গেছে।
পুরষ্কার শুধু পানিই নয়।
নিজের দলের জন্য ব্যবস্থা তো করেছেই, প্রতিদ্বন্দ্বীর স্ত্রীদেরকেও হাতিয়ে নিয়েছে।
সাদা স্ট্যালিয়নের রাজত্ব শেষ।
মরুভূমির জীবন শুধু পানির অভাব দিয়েই নির্ধারিত হয় না...
...সূর্যের অমোঘ শক্তি দিয়েও হয়।
সর্বোচ্চ তাপমাত্রাগুলোর সবই মরুভূমিতে ঘটেছে।
জলবায়ুর পরিবর্তনের ফলে এখানকার গড় তাপমাত্রা, বৈশ্বিক গড়ের চেয়ে দ্রুত বাড়ছে।
মরুভূমির তাপমাত্রা তো বৃদ্ধি পাচ্ছেই, আকারেও বড় হচ্ছে।
প্রত্যেক বছর আরো ৫০,০০০ বর্গমাইল তৃণভূমি এবং আবাদী জমি...
...ধুলো আর শিলার বিরান ভূমিতে পরিণত হচ্ছে।
দিনের বেলায় ভূ-পৃষ্ঠের তাপমাত্রা ১৬০ ডিগ্রী (ফারেনহাইট) পর্যন্ত উঠতে পারে...
... যা অধিকাংশের পক্ষেই অসহনীয়।
কিন্তু এই শাবলমুখো গিরগিটির জন্য নয়।
সে একটা করে পা উঠিয়ে রাখে।
এতে কিছুক্ষণের জন্য সেটা ঠাণ্ডা হয়।
অবশ্য এই নর্তক মরুভূমি বিশেষজ্ঞও এই তাপ বেশিক্ষণ সহ্য করতে পারে না।
একটা উপায় হলো, ছায়া খুঁজে নেয়া।
ঢিবি ঘাস (Dune grass), এখানকার একমাত্র উদ্ভিদ; এটা কোনো ছায়া দেয় না বললেই চলে।
কিন্তু বালির পৃষ্ঠের এক ইঞ্চি নিচেই তাপমাত্রা কয়েক ডিগ্রী কম।
কড়া উত্তাপ এড়াতে গিয়ে মরুভূমির প্রাণে একটা ছন্দের সঞ্চার হয়।
আর অনেক প্রাণীই সবচেয়ে সহজ পন্থাটা বেছে নেয়।
সারাদিন লুকিয়ে থাকে।
শুধু রাতের কম তাপমাত্রায় বের হয়।
অন্ধকার ঘনিয়ে আসার সাথে সাথে কোত্থেকে যেন প্রাণীরা আবির্ভূত হয়।
ওদের মধ্যে শিকারী যে থাকবে, তা তো নিশ্চিত।
এদের মধ্যে বেশ পেটুক একজন আছে, যাকে দেখতে পাওয়াও বেশ মুশকিল।
রহস্যময় এই প্রাণীটা বালির ওপরে আসে খুব কম।
কিন্তু বালিতে তার উপস্থিতির ইঙ্গিত পাওয়া যায় ঠিকই।
সে শুধু এখানেই থাকে, যেখানে বালিকণা এত শুষ্ক আর মিহি...
...যে একদম পানির মত চলাচল করা যায়।
এর আকার পিং পং বলের চেয়ে বড় হবে না।
সোনালি মূষিক।
সে পুরোপুরি অন্ধ। মাটির নিচে দেখার কিছু নেই অবশ্য!
কিন্তু ওদের শ্রবণশক্তি মারাত্মক।
ওর গোটা মাথাটাই শব্দ-বিবর্ধক হিসেবে কাজ করে...
...এবং বালির মধ্যে কম্পন অনুভব করে।
তাই, বালির ওপরে শিকার খোঁজার জন্য...
...শুনতে উল্টো মনে হলেও এদেরকে বালির নিচে মুখ গুঁজতে হয়।
টার্মাইট।
অন্ধ হয়ে এদেরকে ধরা সহজ না।
তাই, অদৃশ্য হয়ে এগোনোই ভালো।
বালির নিচে চলে গেলে সে সামান্যতম নড়াচড়াও অনুভব করতে পারে।
একদম সহীহ নিশানা লাগাতে পারে।
মানে, অধিকাংশ সময় আর কী!
এরা এক রাতেই খাবারের খোঁজে এক মাইলের দুই তৃতীয়াংশ চষতে পারে।
আর এইমাত্র সে তার মূল ডিনার খুঁজে পেয়েছে।
এদেরকে যে বালির হাঙর বলা হয়, এতে আশ্চর্যের কী আছে!
মরুভূমিতে খাবার এতো অল্প...
...যে রাতের বেলাতেও খাবার নিয়ে নাক উঁচু করা যায় না।
ইসরায়েলের নেগেভ মরুভূমি।
ওটোনিক্টেরিস, মরুভূমির দীর্ঘকর্ণ-বাদুড়, শিকারে বেরিয়েছে।
অধিকাংশ বাদুড়ই নিজেই উড়ে উড়ন্ত পোকা ধরে।
কিন্তু মরুভূমিতে উড়ন্ত পোকা এত কম যে এই বাদুড়কে ভিন্ন পন্থা অবলম্বন করতে হবে।
ওকে মাটিতেই শিকার করতে হবে।
কিন্তু ওর স্বতন্ত্র বৈশিষ্ট্য হচ্ছে ওর শিকারের লক্ষ্যবস্তুটা।
যমদূত বিছা। (Deathstalker Scorpion)
এই প্রজাতিটির বিষ মানুষ মেরে ফেলতেও সক্ষম।
আধা আউন্সের বাদুড়ের পক্ষে একে শিকার করা নেহায়েত পাগলামি!
ঘুটঘুটে অন্ধকারে, শিকার আর শিকারী দুজনই বলতে গেলে অন্ধ।
কিন্তু বিছাটির একটা সুবিধা আছে।
সে বালির কম্পনে বাদুড়ের আসাযাওয়া অনুভব করতে পারে।
ওটোনিক্টেরিস পুরোপুরি শ্রবণশক্তির ওপর নির্ভরশীল।
বিছাটি না নড়লে সে কিচ্ছু টের পাবে না।
যুদ্ধ শুরু হয়ে গেছে।
শক্তিশালী চিমটা আর বিষাক্ত কাঁটাযুক্ত এই বিছা খুবই বিপদজনক শত্রু।
সরাসরি মাথায় আঘাত!
যুদ্ধ কি শেষ?
এই বাদুড়ের জন্য নয় অন্তত।
ওটোনিক্টেরিসের কাছে নির্ঘাত এই বিষের প্রতিষেধক আছে।
কিন্তু বারংবার খোঁচাও যন্ত্রণাময় হবার কথা।
ক্ষুধার জ্বালা এড়াতে হলে বাদুড়টিকে এমন আরো ৩টা ধরতে হবে, সূর্যাস্তের আগেই।
মরুভূমির প্রাণীরা অসাধারণ সব কৌশল বেছে নিয়েছে...
...যাতে সামনে আসা দুর্লভ সুযোগগুলো ভালোভাবে কাজে লাগাতে পারে।
হয়তো কোনো মরুভূমিতে অনেক বছরই বৃষ্টি হয় না...
...তবু অনেক মরুভূমিতেই কোনো না কোনোভাবে পানি আছে।
কীভাবে আহরণ করা যায়, সেটা জানাটাই আসল কথা।
নামিবের বালিঢিবিতে ভোর হচ্ছে।
জাদুময় কিছু একটা ঘটতে চলেছে।
প্রতিবেশী অতলান্তিক থেকে আর্দ্র ঠাণ্ডা বাতাস স্থলের দিকে বয়ে আসে।
কুয়াশার চাদর দিয়ে মরুভূমিকে ঢেকে দেয়।
মহামূল্যবান এই বাষ্প ঢিবির চূড়াতে ধরাছোঁয়ার বাইরে ঝুলে থাকে।
থাকবেও না বেশিক্ষণ।
সূর্য এদেরকে হাওয়া করে দেবে জন্মানোর কিছুক্ষণের মধ্যেই।
বিবমিষা বিটল (Darking Beetle) ঢিবির চূড়োর দিকে দৌড়াচ্ছে...
...যাতে হারিয়ে যাওয়ার আগেই কুয়াশার সাক্ষাৎ পায়।
নামিবের কিছু ঢিবি প্রায় ১০০০ ফুট উঁচু; এটাই পৃথিবীর সর্বোচ্চ।
নখের আকারের বিটলের জন্য, এই ঢিবি চড়া মানে মানুষের দুবার এভারেস্টে চড়া।
এর চেয়েও বিস্ময়কর ব্যাপারটা এখনো বাকি আছে।
একদম নিশ্চল হয়ে হাওয়ার দিকে মুখ করে দাঁড়িয়ে...
...বিটলগুলো শীর্ষাসনের ভঙ্গি ধারণ করে।
কুয়াশা ওর শরীরে জমতে শুরু করে।
ডানার খোলসে আণুবীক্ষণিক কিছু ঢাল পানিগুলোকে মুখের কাছে নিয়ে আসে।
আবার সোজা হবার আগে সে নিজের শরীরের ৪০% পরিমাণ পানি পান করে নেয়।
এই পুঁচকে বিটল শিখে ফেলেছে কিভাবে বাতাস থেকে পানি বানাতে হয়।
তাও আবার পৃথিবীর অন্যতম শুষ্ক স্থানে।
আর ওরা এই ঢিবির চূড়োতে একা নয়।
জালিকা-পদযুক্ত গেকো (web-footed gecko) একই কৌশল অবলম্বন করে।
এটা নিশ্চিত, পানির জন্য এমন কষ্ট খুব কম প্রাণীই করে।
দুর্ভাগ্যবশত, নামাকুয়া গিরগিটিরা জানে যে কুয়াশাঘেরা সকালে...
...নামতে থাকা বিটলগুলো চড়াইরত বিটলদের চেয়ে সুস্বাদু।
প্রায় পানিশূন্য এই পরিবেশে প্রাণের যে বৈচিত্র্য দেখা যায়, তা আসলেই বিস্ময়কর।
মরুভূমিতে, সফলতা জিনিসটা মিলিয়ন বছরের বিবর্তনে গড়ে ওঠা কৌশলের ওপর নির্ভর করে।
কিন্তু আমাদের গ্রহটা পাল্টে যাচ্ছে।
পৃথিবীর মরুভূমিগুলো আরো বড়, আরো উত্তপ্ত, আরো শুষ্ক হয়ে যাচ্ছে।
আর এই পরিবর্তনগুলো হচ্ছে আগের চেয়ে অনেক দ্রুত হারে।
প্রাণ ভবিষ্যতে কিভাবে টিকে থাকবে, তা দুশ্চিন্তার বিষয়।
৩......২......১
এই বিশাল নির্জন এলাকায় প্রাণীর খোঁজ করাটা...
...মরুভূমির দলের জন্য স্থায়ী মাথাব্যথার কারণ ছিলো।
অবশ্য পৃথিবীর সর্বাধিক বন্যপ্রাণীর সমাগম খুঁজতে গিয়ে এমন হবে না নিশ্চয়ই!
এক বিলিয়ন পঙ্গপাল পেতে সমস্যা হবে না নিশ্চয়ই!
হবে কি?
চলো তাহলে।
বৃষ্টির কারণে পঙ্গপালের সমাগম হয়েছে মাদাগাস্কারের প্রত্যন্ত অঞ্চলে, খবর পেয়ে...
... দল বেরিয়ে পড়লো।
এই যে এখানে।
কিছু লাফানো পোকা পেয়েছি, আমাদের সামনেই রাস্তা পার হচ্ছে।
গাড়ি থামাতেই পেয়ে গেলাম, এই তো এখানেই।
রাস্তার এই পাশে দ্যাখো।
বেশ আশাজনক ব্যাপার!
লাফানো পঙ্গপাল পাওয়া সহজ হলেও ওদেরকে ফিল্মে তোলা বেশ কঠিন।
নতুন কিছু ভাববে? কারণ, এটাতে কাজ হচ্ছে না।
পঙ্গপাল তেমন লাফাচ্ছে না। কোনো নড়াচড়া টের পেলেই ভড়কে যাচ্ছে।
এজন্য আমরা চেষ্টা করছি, লোকাস্টদেরকে জড়ো করে লেন্সের সামনে আনার জন্য।
আর কাজটা বলা সহজ, করা কঠিন।
এটা হচ্ছে আমার সোমবার সকালের লোকাস্ট জড়ো করার বিশেষ নৃত্য।
কী হলো?
বোলতার বাসা এটা।
শীঘ্রই, দলটা পঙ্গপাল দিয়ে ঘেরাও হয়ে গেলো।
এখন আর বিশেষ নৃত্যের প্রয়োজন নেই।
শুরুটা ভালোই।
কিন্তু ওদেরকে পাখাযুক্ত ঝাঁকও ফিল্মে তুলতে হবে, যাতে গল্পটা সম্পূর্ণ হয়।
কিন্তু একবার পাখা মেললে ওরা দিনে ৬০ মাইল চলে যেতে পারে।
তাই, ঝাঁক খোঁজ করা সহজ না।
সৌভাগ্যবশত, জাতিসংঘের খাদ্য ও কৃষি সংস্থা (FAO) এসেছে, সাহায্য করতে।
FAO এর মিশন হচ্ছে এই মহামারীকে নির্মূল করা। এরা মাদাগাস্কারের ফসল ধ্বংস করে দিচ্ছে।
আর যদি কেউ এই পঙ্গপালের অবস্থান জানে, তাহলে সে হচ্ছে আঞ্চলিক বিশেষজ্ঞ, হাসিবেলো।
ওর মতে, ঝাঁক এদিকে যাচ্ছে।
ঝাঁকের পেছনে ধাওয়া করার পালা।
কিন্তু, ধাওয়া আর শেষ হয় না।
কারণ, ঝাঁক সবসময় একটু এগিয়েই থাকছে।
মজার কিন্তু। কারণ, প্ল্যানটা প্রত্যেক ঘণ্টায় পুরাই পাল্টে যাচ্ছে।
এখন আমাদেরকে কয়েক ঘণ্টা উত্তর দিকে যেতে হবে, আর সেটা...
- সেরকম পেইন। - সেরকম পেইন।
অজানা এলাকায় ঢুকতেই বোঝা গেলো, এ বছর আসলেই প্রচুর বৃষ্টি হয়েছে।
রাস্তায় যানবাহন তো থাকবেই, কিন্তু তাই বলে নৌকা?
- বেশ প্রথাবিরোধী যানবাহন! - আসলেই।
কাজের গতি ধীর, এবং একসময় বন্ধই হয়ে গেলো।
পঙ্গপাল নদীর ওপারেই, তাই দলকেও সেখানে যেতে হবে।
এটাতে করে।
কী আর ঘটবে বড়জোর?
আমরা সম্ভবত পৃথিবীর সবচেয়ে পুরনো ভেলাতে চড়ে...
...খরস্রোতা একটা নদী পার হচ্ছি।
কিন্তু, এগিয়ে যাওয়ার নামই জীবন!
এখন এক ঘণ্টা নদী পার হবো। দেখি, ঐ পাড়ের ঘাস কতটা সবুজ!
নদী পার হয়ে গেছে। এখন আর সমস্যা হবার কথা না।
কিন্তু পার হবার পর, দল দেখলো যে আবারো...
...পঙ্গপালের টিকির দেখা নেই।
দুই সপ্তাহ ঘুরে ঘুরে খাওয়া রাস্তার খাবারগুলো এখন প্রতিশোধ নিতে শুরু করেছে।
এখন ঠিক আছি।
এড-এর অবস্থা বেশি ভালো না। বমি করছে, পেটও ঝামেলা করছে।
ঝাঁকের দেখা পাওয়ার জন্য যা করা দরকার, আমরা সবই করতে রাজি।
পরের দিন দল আবার জড়ো হলো।
কিছুক্ষণের জন্য।
ঐ তো জোয়েল।
কী মনে হয়? সম্ভব?
না?
রাস্তা ডোবায় পরিণত হয়েছে। গাড়ি আর যেতে পারবে না।
আমাদেরকে এই জায়গাটা পার করতে হবে, সাভানায় গিয়ে পঙ্গপালের ঝাঁক পেতে হবে।
ভাবতে মজাই লাগছে, জাতিসংঘ আর বিবিসি'র সম্মিলিত শক্তি থাকার পরেও...
...আমরা একটা গর্তের কাছে হেরে গেলাম!
আবারো নকশা বানানো শুরু।
আবারো, হাসিবেলো এলো উদ্ধার করতে।
বেশ, একটা প্ল্যান হলো তাহলে!
ওড়াওড়ি করার কথা ছিলো না কখনোই, কিন্তু FAO এর হেলিকপ্টার থাকায়...
... দল এখন পঙ্গপালকে ওদের খেলাতেই জব্দ করতে পারবে।
১০ এর দিকে কী ওটা?
ধোঁয়া হয়তো।
- ধোঁয়াই মনে হচ্ছে। - আচ্ছা।
মনে হচ্ছে, ১২টার দিকে আছে একটা।
আবার ধোঁয়া?
এবার পাওয়া গেলো, বিলিয়ন সদস্যের পঙ্গপাল!
সেরকম!
পুরাই কেয়ামত!
আর একজন নিশ্চিন্ত প্রযোজক!
দ্যাখো দেখি! ওরে বাবা, কী আলামত!
- এখানে চলবে? - চলবে মানে! উড়বে!
চরম প্রতিকূলতার মাঝেও দলটি বিশাল ঝাঁক খুঁজে পেয়েছে।
এটাই খুঁজছিলাম আমরা। মাদাগাস্কারের অর্ধেক চষে ফেলেছি...
...একদম প্রত্যন্ত অঞ্চলে চলে এসেছি। দুঃস্বপ্নের মত! কিন্তু এসেছি শেষতক!
মানে, এর চেয়ে বড় ঝাঁক আশা করা যায় না।
- অসাধারণ। - আমি এদিকে শ্যুট করছি।
শিহরিতও হচ্ছি, ভয়ও পাচ্ছি এই ঝাঁকের ধ্বংসের কথা চিন্তা করে।
দেখলে বোঝা যায়, এদের ক্ষতি কমানোর জন্য FAO এর কাজ কতটা জরুরি।
একদম মাঝখান দিয়ে দৌড়ে যাবো। এজন্য ল্যাংটা হয়ে যাওয়া উচিৎ যদিও...
সৌভাগ্যবশত, রব কাপড় গায়েই রাখলো।
আরো জরুরি ব্যাপার হলো, এই মহামারীকে থামানো হয়েছে।
তার আগে অবশ্য আমাদের দল ফিল্মে রেকর্ড করা সবচেয়ে বড় ঝাঁকটা দেখে নিয়েছে।
পরবর্তী পর্বে, আমরা পৃথিবীর সুবিশাল সমভূমিতে ঘুরে বেড়াবো...
...যেখানে চোখ ধাঁধানো প্রচুর বন্যপ্রাণী ব্যাপক পরিবর্তন সহ্য করে।
এবং আশ্চর্যজনক প্রাণীগুলো অপ্রত্যাশিত সব উপায়ে জীবন ধারণ করে।
অনুবাদক ফরহাদ হোসেন মাসুম
অনুবাদ আয়োজন অনুবাদকদের আড্ডা
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda